Document ID: 31997R1493

KOMMISSIONENS FORORDNING (EF) Nr. 1493/97 af 29. juli 1997 om ændring af forordning (EF) nr. 412/97 om fastsættelse af gennemførelsesbestemmelser til Rådets forordning (EF) nr. 2200/96 for så vidt angår anerkendelse af producentorganisationer
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager (1), særlig artikel 11, stk. 2, litra a), og artikel 48, og
ud fra følgende betragtninger:
Mindsteantallet af producenter og mindstemængden af produktion med henblik på anerkendelse af en producentorganisation, jf. artikel 11 i forordning (EF) nr. 2200/96 er fastsat i artikel 2 i Kommissionens forordning (EF) nr. 412/97 (2), ændret ved forordning (EF) nr. 1119/97 (3);
i artikel 1, stk. 2, litra a), i forordning (EF) nr. 412/97 er »producent« defineret som enhver fysisk eller juridisk person, der er medlem af en producentorganisation;
når en producentorganisation, hvoraf et eller flere medlemmer er juridiske personer, i henhold til artikel 11, stk. 2, i forordning (EF) nr. 2200/96 ansøger om anerkendelse som producentorganisation, bør der, når antallet af producerende medlemmer af organisationen skal beregnes, tages hensyn til det antal medlemmer, som hver juridisk person består af, det vil virke hindrende på omgrupperingen af udbuddet og oprettelsen af producentorganisationer, hvis der ikke tages dette hensyn;
udtalelse fra de i denne forordning fastsatte foranstaltninger er i overensstemmelse med Forvaltningskomitéen for Friske Frugter og Grøntsager -
UDSTEDT FØLGENDE FORORDNING:
Artikel 1
I artikel 2, stk. 1, i forordning (EF) nr. 412/97 indsættes:
»Hvis en producentorganisation helt eller delvis består af medlemmer, som selv er juridiske personer, der udelukkende består af producenter, beregnes det i første afsnit nævnte mindsteantal af producenter ud fra det antal producenter, som er tilsluttet hver af de juridiske personer.«
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. juli 1997.

Labels: 17
6